**ΑΝΑΚΟΙΝΩΣΗ**

**Προς**

Επιτυχόντες Σχολών Προπονητών Γυμναστικής στα αθλήματα Ρυθμικής, Ενόργανης Γυμναστικής, Τραμπολίνο, Ακροβατικής, Γυμναστικής για Όλους & Αεροβικής Γυμναστικής, Γ΄ κατηγορίας Αθήνας & Θεσσαλονίκης

Σας ενημερώνουμε ότι από την Τετάρτη 17 Ιανουαρίου έως την Τετάρτη 31 Ιανουαρίου 2018, πρέπει να καταθέσετε στο λογαριασμό που διατηρεί η Ομοσπονδία, ΕΤΕ ΑΕ με αριθμό 080/480776-66 **και IBAN GR 7101100800000008048077666**, το ποσό των 250€ (σύμφωνα με την υπ.αριθμ. ΥΠΠΟΑ/ΓΔΥΑ/ΔΕΑΕΑ/ΤΕΑΣΠ/309986/21757/2972/2226 απόφαση του Υφυπουργού Αθλητισμού, ίδρυσης των σχολών).

Όσοι έχετε δηλώσει δεύτερο άθλημα, (μέχρι δύο αθλήματα έχετε δικαίωμα συμμετοχής), θα πρέπει να καταβάλλετε επιπλέον το ποσόν των 150 ευρώ για τα μαθήματα ειδίκευσης.

Στο καταθετήριο θα πρέπει να αναφέρεται ονοματεπώνυμο καθώς και το άθλημα ή τα αθλήματα που θα παρακολουθήσετε (μέχρι και δύο).

Από το σύνολο των ωρών που θα παρακολουθήσετε, οι 90 ώρες θεωρητικών μαθημάτων που θα επιλέξουν οι δυο Διευθυντές, θα γίνουν με e-learning και στις δύο σχολές από κοινού, τα δε άλλα μαθήματα σύμφωνα με το πρόγραμμα, που θα σας ανακοινωθεί σύντομα, ξεχωριστά για κάθε σχολή. Τα άλλα μαθήματα, πέραν των 90 ωρών, θα γίνουν σε δύο τρίμηνα. Στο πρώτο τρίμηνο για την **Αθήνα** τρία αθλήματα, Γυμναστική για Όλους, Αεροβική Γυμναστική και Τραμπολίνο και στο δεύτερο τρίμηνο, Ακροβατική, Ενόργανη και Ρυθμική Γυμναστική, για δε την **Θεσσαλονίκη** στο πρώτο τρίμηνο δύο αθλήματα, Ενόργανη και Ρυθμική Γυμναστική και δύο στο δεύτερο τρίμηνο, Τραμπολίνο και Ακροβατική Γυμναστική.

Πιθανή ημερομηνία έναρξης των μαθημάτων ταυτόχρονα και στις δύο σχολές είναι η 20η  Φεβρουαρίου 2018, ημέρα Τρίτη.

Τα μαθήματα θα διεξάγονται Σάββατο και Κυριακή.

Για περισσότερες πληροφορίες, μπορείτε να επικοινωνήσετε:

Θεοδώρα Χρονοπούλου, Διοικητικός Υπάλληλος Ε.Γ.Ο., τηλέφωνα 210 9882458, 210 9830617, 210 9844019 και email ego@otenet.gr

Μαρία Παπαδοπούλου, Διευθύντρια Σχολής Προπονητών Γυμναστικής Αθήνας

**Τηλέφωνο**: 6973403012, **email**: mdpapadopoulou@yahoo.gr

Παναγιώτης Στεφανίδης, Διευθυντής της Σχολής Προπονητών Γυμναστικής Θεσσαλονίκης

**Τηλέφωνο**:6971547856, **γραφείο** 2310-992229, **email**: pstefan@phed.auth.gr

**Σημείωση: Για το άθλημα του τραμπολίνο στην σχολή της Θεσσαλονίκης δήλωσαν οριακά 11 άτομα. Για να διεξαχθεί η σχολή στο εν λόγω άθλημα απαιτούνται δέκα υποψήφιοι.**

Αθήνα, 15/01/2018